[{"text_idx": "#000000", "text": "Po\u0303leng ko\u0308o\u0308gis: mida teha ja mida mitte?\nVana ahju va\u0308lja vahetamiseks saab toetust\nMiks tuleb suitsuandurit vahetada iga 10 aasta tagant?\nKapi peale ja\u0308etud patareita suitsuandur elu ei pa\u0308a\u0308sta\nKuidas kontrollida kas suitsuandur on aegunud?"}, {"text_idx": "#000001", "text": "LO\u0303HNATU GAAS: Paigaldage vingugaasiandur enne, kui teid tabab eluohtlik mu\u0308rgistus!"}, {"text_idx": "#000002", "text": "\"Kui gaasiku\u0308ttega veeboiler asub ka na\u0308iteks ko\u0308o\u0308gis, vo\u0303ib vingugaas o\u0303hku pa\u0308a\u0308seda. Ja siis on juba kuri karjas, inimesel hakkab halb ja ta vo\u0303ib surra,\" u\u0308tles Po\u0303hja pa\u0308a\u0308stekeskuse juhtivspetsialist Kille Altermann, kelle so\u0303nul ei tea inimesed paraku ikka veel, et sellest aastast on vingugaasiandur kohustuslik. Korstnate ja lo\u0303o\u0303ride omal ka\u0308el u\u0308mberehitamine vo\u0303ib aga maksta elu."}, {"text_idx": "#000003", "text": "Kuna Tallinnas on vingugaasi to\u0303ttu sattunud eluohtlikku seisundisse vo\u0303i lausa hukkunud mitmeid inimesi, kontrollisid tehnilise ja\u0308relevalve ameti ja pa\u0308a\u0308steameti spetsialistid, kas olukord kodudes on paranenud. Madala 20 maja juures julgestas ametnikke ka kaks politseinikku, sest paljud, kelle ustele nad koputasid, polnud visiidist pehmelt o\u0308eldes vaimustatud."}, {"text_idx": "#000004", "text": "Po\u0303hja pa\u0308a\u0308stekeskuse ennetusbu\u0308roo juhtivspetsialisti Kille Altermanni so\u0303nul selgus reidi ka\u0308igus, et paljudes kodudes on vingugaasiandurid ikka veel puudu. \"Mo\u0303nes korteris puuduvad isegi suitsuandurid,\" lisas Altermann. \"Kui vannitoas on korstnaga u\u0308hendatud gaasiveeboiler, siis sageli puudub lisao\u0303hu juurdepa\u0308a\u0308s vannituppa. Sinna tuleb paigutada lisarest, aga sageli pole seda tehtud. Inimesed pole teadlikud ka sellest, et kui gaasisoojendusega veeboiler asub ko\u0308o\u0308gis, vo\u0303ib tekkida mitteta\u0308ielik po\u0303lemine ja vingugaas pa\u0308a\u0308seb o\u0303hku. Ja siis on juba kuri karjas \u2013 inimesel hakkab halb ja asi vo\u0303ib lo\u0303ppeda surmaga.\""}, {"text_idx": "#000005", "text": "Na\u0308iteks vana aasta viimasel pa\u0308eval toimetati Tallinnas u\u0308hest Erika ta\u0308nava korterist haiglasse vingugaasimu\u0308rgistuse kahtlusega laps, kes oli gaasiku\u0308ttega majas dus\u030ci all kokku kukkunud. Pa\u0308a\u0308stjad tegid kindlaks gaasilekke. 3. jaanuaril kell 21.25 tuli ha\u0308daabinumbrile teade, et Angerja ta\u0308nava u\u0308hes korteris hakkas 15-aastasel noorukil halb ja ta kukkus vannitoas kokku. Noormehe ema ka\u0308itus o\u0303igesti, kutsus kiirelt abi ja avas aknad, et hapnik pa\u0308a\u0308seks tuppa. Nii noormees kui ka tema ema viidi haiglasse. Samuti kontrolliti selles korteris ka\u0308inud kiirabibrigaadi kolme liikme tervist, sest nad tundsid end halvasti. Ma\u0308rtsi teisel pa\u0308eval hukkus Kohtla-Ja\u0308rve kortermajas gaasilekke to\u0303ttu kaks inimest ja kolmas viidi mu\u0308rgitusega haiglasse."}, {"text_idx": "#000006", "text": "\"On tehtud ka majade ja ruumide ebasobivaid u\u0308mberehitusi, mis seavad inimeste elu ohtu,\" u\u0308tles Po\u0303hja-Tallinna linnaosa vanem Raimond Kaljulaid. Peamiselt po\u0303hjustavad vingumu\u0308rgistusi seadmed, mis on ise oskamatult paigaldatud. Sellist to\u0308o\u0308d tohivad teha ainult asjatundjad."}, {"text_idx": "#000007", "text": "\"O\u0303nnetuste a\u0308rahoidmiseks tuleb lasta gaasiseadmeid va\u0308hemalt kord aastas kontrollida ja hooldada, vastasel juhul on o\u0303nnetused kerged tulema,\" lausus tehnilise ja\u0308relevalve ameti avalike suhete peaspetsialist Anu Vo\u0303lma. \"Gaasito\u0308id vo\u0303ib teha u\u0308ksnes pa\u0308dev isik, kelle kohta leiab infot majandustegevuse registrist.\""}, {"text_idx": "#000008", "text": "Korteris asuva gaasiseadme no\u0303uetele vastavuse eest vastutab korteriomanik, kortermaja trepikodades oleva gaasitorustiku eest aga korteriu\u0308histu liikmed u\u0308hiselt. Igasugune korterisisene gaasipaigaldise u\u0308mberehitamine tuleb koosko\u0303lastada kortermaja kaasomanike ning korteriu\u0308histuga."}, {"text_idx": "#000010", "text": "Vingugaasiandurid on linnaosa vaesematesse peredesse omal ka\u0308el tellinud juba Po\u0303hja-Tallinna valitsus. \"U\u0308ksinda elavad pensiona\u0308rid vo\u0303ivad saada anduri ka linnaosalt,\" u\u0308tles linnaosavanema aseta\u0308itja Raivo Tammus. \"Kui on u\u0308ksinda elavad eakad inimesed vo\u0303i suured pered, siis linnaosavalitsus aitab neid ja muretseb ise vingugaasianduri. Meie sotsiaalhoolekande osakond selgitab va\u0308lja, kes vajavad abi gaasiseadmete ohutuks muutmisel ja andurite paigaldamisel.\""}, {"text_idx": "#000011", "text": "Sellest aastast on vinguandur gaasiseadmega kodus kohustuslik\u2022 \u0007Alanud aastast on Eestis kohustuslik paigaldada vingugaasiandur ko\u0303ikidesse eluruumidesse, milles asub korstnaga u\u0308hendatud gaasiseade. Eelko\u0303ige on sellised seadmed gaasil to\u0308o\u0308tavad veesoojendid. Andur annab ma\u0308rku vaid siis, kui vingugaasi hulk o\u0303hus hakkab la\u0308henema tasemele, mis on ohtlik inimese tervisele."}]